**З успамінаў Л.Валковіча, былога помочніка камісара па камсамоле патрызанскага атрада імя М.А.Шчорса брыгадя імя К.К.Ракасоўскага.**

Пётр Міронавіч Машэраў быў класным кіраўніком у маім дзесятым.Дагэтуль помнім задушэўныя гутаркі, ажыўлённыя дыспуты, баявыя сходы. З класнага кіраўніка хацелася браць прыклад, быць падобным на яго.

 Ён выкладаў у нашых класе фізіку, але добра ведаў і літаратуру, і гісторыю, актыўна удзельнічаў у драматысным калектыве раённага Дома культуры.

 Сам добры спарсмен, Пётр Міронавіч прывіваў любоў да спорту і нам.Лыжныя кросы, паходы, спаборніцтвы сталі для нас справай звычайнай, хоць і заўсёды святочнай.

 Ён застаўся для нас настаўнікам і ў суровыя гады падполля і партызанскай бпрацьбы.Менавіта яго выхаванцы сталі актыўнымі падпольшчыкамі. Змагаліся ў радах партызанскіх атрадаў на Расоншчыне. Уладзімір Шчуцкі, Віктар Язутаў, Уладзімір Шаблоў, Іван Малахаў, Іван Марачкоўскі – байцы партызанскага атрада імя Шчорса, арганізатарам і каманлдзірам якога быў Пётар Міронавіч Машэраў, Мікалай Іваноў, Канстанцін Пянькоўскі, Вольга Паршанка, Марыя Багульская, Марыя Язутава, Соня шабасова, Ніна Мажайская і яшчэ многія вучні Расонскай сярэдняй школы змагаліся ў іншых атрадах і злучэннях.

 Атрад імя М.А.Шчорса пад камандаваннем П.М.Машэрава лічыўся адным з самых баявых і мабільных на Расоншчыне.

 Ядро партызанскага атрада, як і ядро падпольнай арганізацыі, якйо таксама кіраваў Пётар Міронавіч, складалі настаўнікі і іх вучні. Адметна, што у новых умовах, мы байцы, звярьаліся да яго афіцыйна – таварыш камандзір, а па-ранейшаму, як і да вайны – Пётр Міронавіч. Павага вучняў да сваіх настаўнікаў захавалася ў партызанскім атрадзе. І яны ў сваю чаргу заўсёды помнілі аб прысутнасці вучняў, аб сваімабавязку выхавацеляў, сваёй адказнасці. Пётр Міронавіч Машэраў, Сяргей Браніслававіч Пятроўскі, Уладзімір Антонавіч Хамчаноўскі, Уладзімір Аляксандравіч Яфрэменка і іншыя бачыліся нам не столькі камандзірамі, як настаўнікамі, старэйшымі таварышамі. Пётр Міронавіч карыстаўся вялікай павагай і бяспрэчным аўтарытэтам сярод байцоў і камандзіраў. Гэты аўтарытэт ствараўся не ўладай камандзіра (хоць трэба сказаць, ён вызначаўся строгасцю і патрабавальнасцю).

Рэпутацыі спрыялі яго паводзіны, учынкі, адносіны да людзей. Важнай рысай яго паводзін была асабістая мужнасць. Гэта праяўлялася і ў дні падполля, і ў перыяд адкрытай партызанскай барацьбы. Ва ўсіх значных баявых аперацыях Пётр Міронавіч прымаў непасрэдны ўдзел. Больш таго, быў саўсёды наперадзе, на вырашальных участках. Ужо ў першай аперацыі, праведзенай летам 1942 г. ў нашай партызанскай зоне, - узрыў чыгуначнага моста на рацэ Дрыса – Пётр Міронавіч камандаваў адной са штурмавых груп і быў другі раз паранены. Як камандзір ён ніколі не ставіў сябе ў асаблівыя умовы і таго ж патрабаваў ад іншых. Еў з аднаго катла, спаў ў той жа палатцы, як і ўсе іншыя байцы. Разам с тым Пётр Міронавіч быў рашучым і патрабавальным камандзірам, добра разумеў, ўто ўмовы партызанскай барацьбы патрабуюць абавязковага захавання строгай дысцыпліны.

 Такім мы помнім нашага настаўніка і камандзіра, чалавека гераічнага лесё Пятра Міронавіча Машэрава.